CELEX: C2004/314/08
Language: sl
Date: 2004-12-18 00:00:00
Title: Zadeva C-441/04: Predlog za sprejem predhodne odločbe na podlagi sklepa Landesgericht Klagenfurt (Avstrija) z dne 13. avgusta 2004 v zadevi A-Punkt Schmuckhandels GmbH proti Claudii Schmidt

18.12.2004   
            
            
               SL
            
            
               Uradni list Evropske unije
            
            
               C 314/5
            
         Predlog za sprejem predhodne odločbe na podlagi sklepa Landesgericht Klagenfurt (Avstrija) z dne 13. avgusta 2004 v zadevi A-Punkt Schmuckhandels GmbH proti Claudii Schmidt
   (Zadeva C-441/04)
   (2004/C 314/08)
   Landesgericht Klagenfurt je s sklepom z dne 13. avgusta 2004 v zadevi A-Punkt Schmuckhandels GmbH proti Claudii Schmidt, ki ga je sodno tajništvo prejelo dne 20. oktobra 2004, Sodišču Evropskih skupnosti predložil predlog za sprejem predhodne odločbe.
   Landesgericht Klagenfurt predlaga Sodišču, da odloči o naslednjih vprašanjih:
   
               1.
            
            
               Ali je treba člena 28 in 30 PES razlagati tako, da je zagotovljena svoboda tožene stranke, da v okviru svojih obrtnih dejavnosti prodaja srebrni nakit preko obiskovanja fizičnih oseb na domu z namenom prodaje in zbiranja naročil za srebrni nakit?
            
         
               2.
            
            
               Če je odgovor na prejšnje vprašanje pritrdilen, ali pomeni ureditev države članice, po kateri je prepovedana prodaja srebrnega nakita preko obiskovanja fizičnih oseb na domu z namenom prodaje in zbiranja naročil za srebrni nakit, omejitev prostega pretoka blaga v smislu členov 28 in 30 PES?
            
         
               3.
            
            
               Če je tudi odgovor na prejšnje vprašanje pritrdilen: Ali nacionalna ureditev, ki v nasprotju s členoma 28 in 30 PES prepoveduje prodajo srebrnega nakita preko obiskovanja fizičnih oseb na domu z namenom prodaje oz. zbiranja naročil za srebrni nakit, ne nasprotuje pravici posameznika do prodaje srebrnega nakita preko obiskovanja fizičnih oseb na domu z namenom prodaje in zbiranja naročil za srebrni nakit?